דניאל חסין

דניאל חסין (נולד ב־31 באוקטובר 1990) הוא שחקן תיאטרון וקולנוע ישראלי, במאי, תסריטאי, עורך וידאו ומורה למשחק. מוכר כיוצר ובמאי סדרת הרשת "ג'ננות" Jananot: The PrimaDonnas (2024). חסין שחקן בתיאטרון הבימה ובתיאטרון טומיקס (משנת 2025).

 ביוגרפיה 
חסין נולד וגדל בנהריה. כבר בילדותו גילה עניין בעולמות המשחק והצילום; בכיתה ו' יצר סרט ראשון באופן עצמאי, ובתיכון למד במגמת קולנוע וביים את הסרט הקצר הריצה האחרונה, שעסק בסיפורו של בני יונסי, בן העיר שנהרג במתקפת קטיושה ב־1995. בסרט שיתף פעולה עם השחקן עמוס לביא.

את שירותו הצבאי עשה בבה"ד 12, שם עבר טירונות וקורס מפקדי כיתות (מ"כים). בהמשך שירת כמפקד וסמל בפלוגת בנים במחנה זיקים, ולבסוף שב לבה"ד 12 כרס"פ בקורס מ"כים.

בשנת 2012 עבר לאילת, שם הצטרף לצוות הבידור של מלון יו קורל ביץ', בו עבד עד 2013. לאחר טיול במרכז אמריקה נרשם ללימודי משחק בבית צבי (2014–2017), אותם סיים בהצטיינות. במהלך לימודיו זכה במספר פרסים ומלגות, בהם: מלגת יהודית ומשה זעירי, מלגת חיים גמזו, מלגת משפחת גוזמן, מלגת אברהם אסיאו ומלגת ראש העיר. כשבוע לפני סיום לימודיו הוזמן להשתתף במחזמר סימני דרך בבימויו של משה קפטן בתיאטרון "הבימה", ובהמשך גילם ילד בהצגה הרפתקאות דוד אריה והמכשפה חמתותה (2017, בבימוי רועי שגב), בתיאטרון הבימה.

בשנת 2018 שיחק בהצגות החולה ההודי (בבימוי דניאל אפרת, תיאטרון הספרייה) ומיקה שלי (בבימוי משה קפטן, הבימה) בתפקיד סגן אלוף רפא.

בשנת 2019 השתתף במחזמר גבעת חלפון אינה עונה (בבימוי משה קפטן, הבימה) בתפקידי עטאללה, קלפן וחייל; במחזמר קזבלן (בבימוי משה קפטן, תיאטרון השעה הישראלי) בתפקידי מושיקו ושמעון; ובמחזמר רובין הוד ולוחמי הצדק (בבימוי שחר פרץ, צלנר הפקות) כטאק והנסיך ג'ון.דף ההצגה "קזבלן" – הבימהMusicals.co.il – תג "דניאל חסין"

ב־2021 שיחק את סלומון במחזמר בוסתן ספרדי (בבימוי צדי צרפתי, הבימה), את האבא במחזמר פצפונת ואנטון (בבימוי משה קפטן, תיאטרון השעה הישראלי), ואת יהודה המכבי במחזמר המכבים (בבימוי ירון רוח, הפקה מסחרית).

ב־2022 הופיע במחזות זמר נוספים: הלהקה (בבימוי צדי צרפתי, תיאטרון ארצי) בתפקיד "אנטנה"; קזבלן (בבימוי אלדר גרויסמן, הבימה ותיאטרון השעה הישראלי) בתפקיד השוטר מזרחי; אלאדין (בבימוי אודי גוטשלק, תיאטרון השעה הישראלי) בתפקיד יאגו; ו־היפה והחיה (בבימוי אבי דור, תיאטרון נדנדה) בתפקיד החיה.

בשנת 2023 גילם את גבי במחזמר סוף העולם שמאלה (בבימוי אודי גוטשלק, קומפרודוקציה של תיאטרון ארצי ותיאטרון חיפה)יובל אראל – "סוף העולם שמאלה" ואת סמי במחזמר פרח השכונות (בבימויו של אודי גוטשלק, תיאטרון ארצי).יובל אראל – "פרח השכונות" (יוני 2024)יובל אראל – "פרח השכונות" (יולי 2024)

בשנת 2024 ביים וערך את סדרת הילדים חגיגה במטבח, בכיכובה של כוכבת הילדים סתיו בכל הצבעים.

משנת 2025 הוא חבר תיאטרון טומיקס, בו שיחק במחזה סימה וקנין מכשפה (בבימוי מוריה זרחיה), בתפקיד השוטר פינטו והמנחה "שפיץ".

במקביל לפעילותו כשחקן, חסין יצר וביים את סדרת הרשת ג'ננות – Jananot: The PrimaDonnas (2024), אשר השתתפה בפסטיבלים בינלאומיים וזכתה בפרסים. בשנת 2020 ביים את קליפ המחול PROJECT 3, שזכה אף הוא להכרה בפסטיבלים בעולם.

בנוסף עוסק בהוראת משחק: לימד בני נוער שיעורי משחק מול מצלמה, אימפרוביזציה ומסכות. החל מ־2024 מלמד בבית צבי את הקורס "הפקה עצמית". בשנת 2023 החל מסלול מקוצר בסמינר הקיבוצים בבימוי והוראת תיאטרון, אותו סיים ביולי 2025.

 קולנוע וטלוויזיה 
 2021 – שיחק בסרט תמונת הניצחון בבימויו של אבי נשר.
 2021 – השתתף בסדרה סברי מרנן (קשת 12).

 פרסים והכרה 
 ג'ננות- Jananot: The PrimaDonnas 
זכיות:
 DMOFF – Direct Monthly Online Film Festival (ארצות הברית) – בחירה רשמית וזכייה.
 Phoenix Shorts (ארצות הברית, מוכר ב־IMDb) – בחירה רשמית וזכייה.
 Eastern Europe Film Festival (רומניה) – בחירה רשמית וזכייה בפרס הבימוי הטוב ביותר.
 Tuscany Web Fest (איטליה) – זכייה בפרס הסדרה הטובה ביותר.
 Apulia Web Fest (איטליה) – בחירה רשמית וזכייה בפרס האיפור הטוב ביותר.
 Athvikvaruni International Film Festival (הודו) – בחירה רשמית וזכייה בפרס חבר השופטים המיוחד.

בחירות רשמיות נוספות:
 West London Film Festival (בריטניה)
 Webseries & Film Festival (פרו)
 Rio WebFest (ברזיל) – חצי גמר
 First-Time Filmmaker Sessions
 Melbourne Lift-Off Film Festival (אוסטרליה)
 Beijing First-Time Filmmaker Sessions (סין)
 BUEIFF Web Series Festival (ארגנטינה)
 Absurd Film Festival (איטליה) – ציון לשבח על המוזיקה
 Berlin Lift-Off Film Festival (גרמניה)
 Rome International Short Festival (איטליה) – חצי גמר
 LA WebFest – The Los Angeles Web Series Festival (ארצות הברית)
 Buenos Aires International Film Festival (ארגנטינה)

 PROJECT 3 
 Kathmandu World Film Festival (נפאל, 2023) – חצי גמר.
 Los Angeles Dance Shorts Film Festival (ארצות הברית, 2021) – בחירה רשמית.
 FilmFest by Rogue Dancer (ארצות הברית, 2021) – בחירה רשמית.
 LA Dance Film Festival (ארצות הברית) – בחירה רשמית.
 Mile Zero Dance Festival (קנדה) – בחירה רשמית.

 תיאטרון 
 שנה  הפקה  תפקיד  במאי  תיאטרון 2025  סימה וקנין מכשפה  השוטר פינטו / המנחה "שפיץ"  מוריה זרחיה  תיאטרון טומיקס 2023  סוף העולם שמאלה  גבי  אודי גוטשלק  תיאטרון ארצי / תיאטרון חיפה 2023  פרח השכונות  סמי  אודי גוטשלק  תיאטרון ארצי 2022  הלהקה  אנטנה  צדי צרפתי  תיאטרון ארצי 2022  קזבלן  השוטר מזרחי  אלדר גרויסמן  הבימה / תיאטרון השעה הישראלי 2022  אלאדין  יאגו  אודי גוטשלק  תיאטרון השעה הישראלי 2022  היפה והחיה  החיה  אבי דור  תיאטרון נדנדה 2021  בוסתן ספרדי  סלומון  צדי צרפתי  הבימה 2021  פצפונת ואנטון  האבא  משה קפטן  תיאטרון השעה הישראלי 2021  המכבים  יהודה המכבי  ירון רוח  הפקה מסחרית 2019  גבעת חלפון אינה עונה  עטאללה / קלפן / חייל  משה קפטן  הבימה 2019  קזבלן  מושיקו / שמעון  משה קפטן  תיאטרון השעה הישראלי 2019  רובין הוד ולוחמי הצדק  טאק / הנסיך ג'ון  שחר פרץ  צלנר הפקות 2018  מיקה שלי  סגן אלוף רפא  משה קפטן  הבימה 2018  החולה ההודי  שגב  דניאל אפרת  תיאטרון הספרייה 2017  סימני דרך  תפקידי להקה  משה קפטן  הבימה 2017  הרפתקאות דוד אריה והמכשפה חמתותה  ילד  רועי שגב  הבימה 2015  נישואי פיגרו  להקה  איתי טיראן  האופרה הישראלית

 קישורים חיצוניים 
 דניאל חסין במסד הנתונים הקולנועי IMDb 
 דף שחקן בסוכנות שרית לפקוביץ
 דף שחקן באתר שח"ם
 דף בארכיון הבימה
 דף בבית צבי
 דף באקדמיה הישראלית לקולנוע ולטלוויזיה
 פודקאסט: ראיון עם דניאל חסין – שולִי זיו
 ראיון אצל איריס קול – 103FM

הערות שוליים

קטגוריה:שחקנים ישראלים
קטגוריה:שחקני תיאטרון ישראלים
קטגוריה:ישראלים שנולדו ב-1990